Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: Az országgyűlési biztos ajánlást tett az önkormányzat jegyzőjének, hogy — a 12/1983. (V. 12.) MT rendeletben rögzített
Paragraph Index: 243

1995. szeptember 1-jén valóban visszavonták, azonban ellene büntetőeljárás van folyamatban. A BRFK tájékoztatása alapján a határátkelőhely ügyeletese megállapította, hogy panaszos jogszerűen tartózkodik az országban, azonban úgy döntött, tisztáznia kell, hogy nem áll-e kiutazási korlátozás alatt. A panaszos felesége 16 óra körül bemutatta az eljáró határőrnek a Budapesti V.—VIII.—XIII. Kerületi Ügyészség határozatát 1 400 000 Ft biztosíték letétbe helyezésének engedélyezéséről, amely nem tartalmazott rendelkezést arra vonatkozóan, hogy panaszos elhagyhatja-e az országot. Ezért az eljáró határőr közölte a panaszossal, hogy az ügyészségi határozat kiegészítését kell kérnie, ugyanis annak szövegéből nem derül ki egyértelműen, hogy a kibocsátó hatóság nem emel kifogást az ország elhagyása ellen. A panaszos és felesége 17 óra körül kaptak engedélyt a határátkelőhely elhagyására. A vizsgálat megállapította, hogy a szolgálatban lévő határőr jogszerűen járt el, amikor a panaszos iratait a határátkelőhelyen történő átléptetést megelőzően megvizsgálta, továbbá őt a Btk. 214. §-ban meghatározott jogellenes belföldi tartózkodás vétsége elkövetésének alapos gyanúja tisztázása céljából, a határőrség hivatalos helyiségében előállította. A vizsgálat megállapította azt is, hogy az ORFK Idegenrendészeti Főosztály vezetője 1995. IX. 1-jén a Komárom Megyei RFK a panaszos kiutasítását elrendelő határozatát visszavonta. Ezt követően, az ORFK Igazgatásrendészeti Főosztály Idegenrendészeti Osztálya a kiutasítás törlése céljából értesítette az ORFK Központi Nyilvántartó Szervét, továbbá intézkedett a beutazási és tartózkodási tilalom feloldásáról is. A panaszos neve azért szerepelt mégis a beutazási és tartózkodási tilalom alatt álló külföldiek jegyzékén, mert az ORFK Számítástechnikai Központjának munkatársa a felülvizsgálati adatok rögzítésekor — tévedésből — visszaállította a korábbi állapotot. Az adatok törlésének elmaradásáról az ORFK csak a határőrség megkeresésekor értesült, és az adatokat a jegyzékről ekkor törölték. A külföldiek beutazásáról, magyarországi tartózkodásáról

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes